**Parkeringsbekendtgørelse for Silkeborg Kommune**

I medfør af færdselslovens § 92 stk. 1, nr. 1, og § 92 C, stk. 4, bekendtgøres herved med

samtykke af Midt-og Vestjyllands Politi følgende, der er gældende inden for de med

byzonetavler afgrænsede tættere bebyggede områder:

§ 1. Køretøjer med tilladt totalvægt på indtil 3,5 t og påhængsvogn hertil, motorcykler med

mere end 2 hjul samt motorcykler med sidevogn kan lovligt standses og parkeres med

køretøjets højre eller venstre hjulpar på fortov, eller standses og parkeres helt eller delvis i

skillerabat, såfremt det ikke er til fare eller ulempe for færdslen.

§ 2. Køretøjer med tilladt totalvægt over 3,5 t, påhængsvogne hertil, påhængsredskaber

(herunder campingvogne), motorredskaber og traktorer må i tidsrummet kl. 20 – 6 ikke

parkeres inden for bymæssig bebyggelse afmærket med E 55/56 – tavler.

Stk. 2. Påhængskøretøjer (herunder campingvogne) med tilladt totalvægt på højst 2,0 t og

havarerede eller ubrugbare motorkøretøjer kan uanset bestemmelsen i stk. 1 parkeres i indtil

24 timer, medmindre andet er tilkendegivet ved afmærkning.

Stk. 3. De i stk. 1 nævnte køretøjer kan dog i tidsrummet kl. 20 – 6 lovligt parkeres på de

steder, der er nævnt bilag 1 til bekendtgørelsen.

§ 3. Fritaget for betaling på kommunale parkeringspladser med betalingsparkering er køretøjer

med parkeringskort eller institutionskort for personer med handicap.

§ 4. Denne bekendtgørelse træder i kraft den 15. juni 2022. Samtidig ophæves tidligere

parkeringsbekendtgørelse af 12. maj 2014.

Godkendt i Plan- og Vejudvalget

31. maj 2022